EUROPA-KOMMISSIONEN Bruxelles, den 5.10.2022 COM(2022) 351 final 2022/0318(BUD) FORSLAG TIL ÆNDRINGSBUDGET NR. 5

TIL DET ALMINDELIGE BUDGET FOR 2022



Yderligere foranstaltninger til håndtering af konsekvenserne af Ruslands krig mod Ukraine



















































Styrkelse af EU-civilbeskyttelsesmekanismen































Nedsættelse af betalingsbevillinger og ajourføring af indtægter































Andre tilpasninger og tekniske ajourføringer



Under henvisning til: –traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a, –Rådets afgørelse (EU, Euratom) 2020/2053 af 14. december 2020 om ordningen for Den Europæiske Unions egne indtægter, der trådte i kraft den 1. juni 2021, –Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget (…), særlig artikel 44, –Den Europæiske Unions almindelige budget for regnskabsåret 2022, der blev vedtaget den 24. november 2021, –ændringsbudget nr. 1/2022, der blev vedtaget den 5. april 2022, –ændringsbudget nr. 2/2022, der blev vedtaget den 23. juni 2022, –ændringsbudget nr. 3/2022, der blev vedtaget den 14. september 2022, og –forslag til ændringsbudget nr. 4/2022 , der blev vedtaget den 1. juli 2022, forelægger Europa-Kommissionen hermed Europa-Parlamentet og Rådet forslag til ændringsbudget nr. 5 til budgettet for 2022. ÆNDRINGER I OVERSIGTEN OVER INDTÆGTER OG UDGIFTER EFTER SEKTION Ændringerne i den almindelige oversigt over indtægter og i sektion III kan ses på EUR-Lex ( https://eur-lex.europa.eu/budget/www/index-da.htm ). BEGRUNDELSE 1.Indledning Formålet med forslag til ændringsbudget (FÆB) nr. 5 for 2022 er at ajourføre udgifts- og indtægtssiden af budgettet med følgende formål: –at medtage finansieringen af det nye instrument til styrkelse af den europæiske forsvarsindustri gennem fælles indkøb, der skal afhjælpe de mest presserende og kritiske mangler på forsvarsområdet ved at fremme samarbejdet mellem medlemsstaterne om fælles indkøb, idet der afsættes et beløb på 83 mio. EUR fra margenen under udgiftsområde 5 –at styrke hasteforanstaltningerne under området fødevarekæde inden for rammerne af programmet for det indre marked med henblik på at godtgøre medlemsstaterne et beløb på 73,8 mio. EUR efter en række udbrud af højpatogen aviær influenza og afrikansk svinepest

–at fremrykke og forhøje bevillingerne under EU-civilbeskyttelsesmekanismen med henblik på fortsat at kanalisere ikkefinansiel bistand til Ukraine. Desuden vil Unionens beredskab med hensyn til brandslukning fra luften i 2023 blive øget gennem leje af helikoptere og lette fly og fremskyndelse af indkøbet af permanent udstyr til brandslukning fra luften. Med henblik herpå foreslår Kommissionen at anvende hele den resterende margen under underudgiftsområde 2b (130,8 mio. EUR) samt visse uudnyttede bevillinger til Det Europæiske Lægemiddelagentur (EMA) og Den Europæiske Anklagemyndighed (EPPO) (i alt 7,8 mio. EUR) –at forhøje EU's bidrag til Det Europæiske Overvågningscenter for Narkotika og Narkotikamisbrug (EMCDDA) med 0,7 mio. EUR fra margenen under udgiftsområde 5 for at undgå operationelle vanskeligheder –at forhøje de administrative udgifter og pensioner under udgiftsområde 7 med 163 mio. EUR som følge af den høje inflation og de hastigt stigende energipriser –at reducere betalingsbevillingerne til Den Europæiske Landbrugsfond for Udvikling af Landdistrikterne (ELFUL) og EU4Health med henholdsvis 775 mio. EUR og 129,2 mio. EUR. Disse beløb kunne ikke medtages i de omfordelinger, der blev foreslået i "den samlede overførsel" (DEC 16/2022), som blev forelagt Parlamentet og Rådet den 5. oktober –at tilbageføre det beløb, der var afsat til det nye "ReFuelEU Aviation"-mandat for Det Europæiske Luftfartssikkerhedsagentur (EASA), fra reserven på budgetposten "Connecting Europe-faciliteten (CEF) — Transport", hvorfra det blev udlignet, eftersom godkendelsen af mandatet er forsinket –at ajourføre overslagene over traditionelle egne indtægter samt at tage hensyn til virkningen af valutakursforskelle. Samlet set svarer nettovirkningen af dette FÆB på udgifterne til en stigning på 447,5 mio. EUR i forpligtelsesbevillinger og et fald på 741,1 mio. EUR i betalingsbevillinger. Den samlede virkning på indtægtssiden er et nettofald i de BNI-baserede bidrag på 3 779 mio. EUR. 2. Instrumentet til styrkelse af den europæiske forsvarsindustri gennem fælles indkøb Ruslands militære aggression mod Ukraine har på dramatisk vis understreget behovet for at tilpasse den europæiske forsvarsteknologiske og -industrielle base (EDTIB) til de strukturelle ændringer og at styrke samarbejdet mellem medlemsstaterne på området indkøb af forsvarsmateriel. For at afhjælpe de mest presserende og kritiske mangler på forsvarsområdet foreslog Kommissionen at oprette et særligt kortsigtet instrument — instrumentet til styrkelse af den europæiske forsvarsindustri gennem fælles indkøb — med en samlet finansieringsramme på 500 mio. EUR i perioden 2022-2024. EU's finansielle støtte, der skal stilles til rådighed inden for rammerne af det nye instrument, skal fremme samarbejdsbaserede indkøb af forsvarsmateriel, der involverer flere medlemsstater, gavne den europæiske forsvarsteknologiske og -industrielle base (EDTIB) og samtidig sikre manøvremulighed, forsyningssikkerhed og øget interoperabilitet for medlemsstaternes væbnede styrker. I overensstemmelse med den finansieringsoversigt, der ledsager Kommissionens forslag, foreslås det i dette FÆB at oprette en særlig budgetpost for aktionsudgifter og at afsætte 83 mio. EUR i reserven fra den resterende uudnyttede margen i forpligtelsesbevillinger under udgiftsloftet for udgiftsområde 5 (Sikkerhed og forsvar) i 2022. I forhold til den finansieringsoversigt, der ledsager Kommissionens forslag, foreslås det at medtage et beløb på ca. 0,7 mio. EUR i 2023, så der er råderum til en nødvendig forhøjelse af midlerne til EMCDDA i 2022 fra den disponible margen under udgiftsområde 5. Under hensyntagen til den tid, der er nødvendig for at iværksætte aktiviteterne, vil betalingsbehovet til det kortfristede instrument til fælles indkøb på forsvarsområdet opstå i 2023 og de følgende år. De tilknyttede ændringer i budgetanmærkningerne fremgår af budgetbilaget. EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 13 06 01 Kortfristet instrument til fælles indkøb på forsvarsområdet p.m. p.m. 30 02 02 Opdelte bevillinger (Reserve til budgetartikel 13 06 01) 82 972 301 p.m. I alt 82 972 301 p.m. 3. Fødevarer og foder Under området fødevarekæde inden for rammerne af programmet for det indre marked finansieres strukturelle udryddelsesforanstaltninger samt hasteforanstaltninger til bekæmpelse af planteskadegørere og udbrud af dyresygdomme, idet de støtteberettigede omkostninger ved de af medlemsstaterne trufne foranstaltninger medfinansieres. Efter en række alvorlige udbrud af højpatogen aviær influenza og afrikansk svinepest i medlemsstaterne skal Kommissionen godtgøre medlemsstaterne de udgifter, de allerede har afholdt i 2019 og 2020. De samlede omkostninger beløber sig til næsten 190 mio. EUR, hvoraf ca. halvdelen allerede er betalt gennem forfinansiering. I betragtning af omfanget af behovet, herunder til de nylige udbrud, er budgettet til hasteforanstaltninger for 2022 på 19 mio. EUR langt fra tilstrækkeligt. På denne baggrund, og for at overholde de retlige forpligtelser over for medlemsstaterne, der følger af allerede undertegnede tilskudsafgørelser, foreslås det at forhøje de midler, der i budgettet for 2022 er til rådighed til hasteforanstaltninger, med 73,8 mio. EUR. Der er udpeget to kilder til omfordeling under udgiftsområde 1 (Det indre marked, innovation og det digitale område) med et samlet beløb på 3,8 mio. EUR som følge af højere gebyrindtægter end forventet for Det Europæiske Kemikalieagentur (ECHA) og besparelser opnået af Den Europæiske Værdipapir- og Markedstilsynsmyndighed (ESMA). Kommissionen foreslår derfor at finansiere 70 mio. EUR fra den uudnyttede margen under udgiftsloftet for udgiftsområde 1. De betalingsbevillinger, der allerede er til rådighed på budgettet for 2022, skønnes at være tilstrækkelige. EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 03 02 06 Bidrag til et højt niveau af sundhed og velfærd for mennesker, dyr og planter 73 797 689 0 03 10 01 01 Det Europæiske Kemikalieagentur — lovgivning om kemikalier - 2 500 000 0 03 10 01 02 Det Europæiske Kemikalieagentur — aktiviteter inden for biocidlovgivning - 1 000 000 0 03 10 04 Den Europæiske Værdipapir- og Markedstilsynsmyndighed (ESMA) - 297 689 0 I alt 70 000 000 0 4. Styrkelse af EU-civilbeskyttelsesmekanismens beredskabskapacitet til bekæmpelse af skovbrande

EU-civilbeskyttelsesmekanismen finansierer vigtige civilbeskyttelsesforanstaltninger, herunder bekæmpelse af skovbrande. I sommeren 2022 opstod skovbrande tidligere end i de foregående år, og de var mere intensive. Risikoen for naturbrande spredte sig til områder, der ikke tidligere havde været udsat, og forårsagede dødsfald blandt brandmænd samt store ødelæggelser af ejendomme og omfattende tab af fredede naturområder. Alt efter naturmiljøet havde skovbrandene forskellige karakteristika og omfang; for at brandslukningskapaciteten skal være effektiv under forskellige omstændigheder er der ud over store luftfartøjer behov for fleksibelt udstyr som f.eks. lette fly, helikoptere og jordbaseret materiel. Den begrænsede tilgængelighed af dette specialiserede udstyr udgør fortsat en stor svaghed i EU's kriseberedskab. I dette års tale om Den Europæiske Unions tilstand bebudede Kommissionens formand Ursula von der Leyen sin hensigt om at fordoble EU's kapacitet til brandslukning fra luften med yderligere 10 lette vandflyvere og tre helikoptere. Luftflåden styrkes først gennem midlertidig leje for at sikre, at dette ekstra udstyr er til rådighed i sommeren 2023 og 2024. Samtidig vil udviklingen af en permanent flåde af luftfartøjer, hvortil indkøbet er begyndt, blive fremskyndet for at øge beredskabet over for fremtidige naturbrande. Denne permanente luftflåde vil gradvist stå til rådighed mellem 2024 og 2030. Sideløbende hermed skal der inden for rammerne af EU-civilbeskyttelsesmekanismen i årets sidste måneder sikres fortsat bistand til flygtninge fra Ukraine. I betragtning af omfanget og varigheden af behovet er de yderligere midler, der stilles til rådighed i år, utilstrækkelige. Kommissionen foreslår derfor at finansiere disse foranstaltninger gennem forhøjelse og fremrykning af budgetbehovene i dette FÆB nr. 5/2022 (138,6 mio. EUR) og i ændringsskrivelse nr. 1/2023 til budgetforslaget for 2023 (41,4 mio. EUR), der begge blev forelagt Parlamentet og Rådet den 5. oktober 2022. Det samlede beløb på 180 mio. EUR i perioden 2022-2023 omfatter 10 mio. EUR til EU-civilbeskyttelsesmekanismens aktiviteter og knudepunkter (i forbindelse med bistand til Ukraine), 55 mio. EUR til beredskab i forbindelse med naturbrandsæsonen 2023-2024, navnlig leje af helikoptere og lette fly, 90 mio. EUR til indkøb af helikoptere samt 25 mio. EUR til indkøb af tunge luftfartøjer. Indkøb af helikoptere og luftfartøjer var allerede planlagt i den oprindelige programmering, men det foreslås at fremskynde udviklingen af den permanente rescEU-luftflåde, for hvilken beløbet på 115 mio. EUR vil blive udlignet af en tilsvarende reduktion i 2026 og 2027. Forhøjelsen af forpligtelsesbevillingerne i 2022 omfatter følgende komponenter: ·10 mio. EUR til at kanalisere ikkefinansiel bistand fra medlemsstaterne til Ukraine samt til at sikre medicinsk evakuering ·28 mio. EUR til styrkelse af EU's beredskab i forbindelse med naturbrandsæsonen i 2023, navnlig ved at påbegynde leje af lette luftfartøjer og helikoptere. Dette vil også dække behovet, indtil den permanente rescEU-luftflåde er fuldt operationel (se punktet nedenfor) ·100,6 mio. EUR for at fremskynde udviklingen af en permanent rescEU-luftflåde gennem medlemsstaternes indkøb af tunge luftfartøjer og helikoptere inden for rammerne af EU-civilbeskyttelsesmekanismen. Ifølge den nuværende planlægning vil luftflåden gradvist stå til rådighed mellem 2026 og 2030. Fremrykning af dette beløb vil bidrage til at fremskynde indkøbsprocessen, således at de første helikoptere allerede kan stilles til rådighed i 2024/2025, og de tunge luftfartøjer kan bestilles og leveres hurtigere. Beløbet på 100,6 mio. EUR vil blive udlignet af en tilsvarende reduktion i 2026 og 2027 Der er udpeget to kilder til omfordeling af forpligtelsesbevillinger i budgettet for 2022 under underudgiftsområde 2b, hvoraf 6,2 mio. EUR kommer fra Det Europæiske Lægemiddelagentur (EMA). Dette skyldes færre ansøgninger vedrørende lægemidler til sjældne sygdomme end oprindeligt anslået, højere gebyrindtægter i forbindelse med andre ansøgninger og en lidt udskudt gennemførelse af det udvidede mandat. Et yderligere beløb på 1,5 mio. EUR vedrører Den Europæiske Anklagemyndighed (EPPO) og skyldes lavere udgifter til oversættelse i forbindelse med sagernes beskaffenhed samt lavere efterforskningsomkostninger. For det resterende beløb på 130,8 mio. EUR foreslår Kommissionen at anvende hele den uudnyttede margen under udgiftsloftet for underudgiftsområde 2b (Resiliens og værdier). Der anmodes ikke om yderligere betalingsbevillinger til EU-civilbeskyttelsesmekanismen i 2022, mens betalingsbevillingerne vedrørende EMA og EPPO er medtaget i "den samlede overførsel" (DEC 16/2022). EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 06 05 01 EU-civilbeskyttelsesmekanismen (rescEU) 138 569 459 0 06 10 03 01 Unionens bidrag til Det Europæiske Lægemiddelagentur - 4 754 000 0 06 10 03 02 Særligt bidrag til lægemidler til sjældne sygdomme - 1 476 000 0 07 10 08 Den Europæiske Anklagemyndighed (EPPO) - 1 525 000 0 I alt 130 814 459 0 5. Det Europæiske Overvågningscenter for Narkotika og Narkotikamisbrug (EMCDDA) Kommissionen foreslår at øge EU's bidrag til EMCDDA med et beløb på 0,7 mio. EUR fra den resterende uudnyttede margen under udgiftsloftet for udgiftsområde 5 (Sikkerhed og forsvar). Denne forhøjelse er nødvendig for i betragtning af de øgede lønomkostninger at undgå yderligere nedskæringer i de vigtigste aktiviteter. Den ønskede budgetforhøjelse vil ligeledes gøre det muligt for agenturet at foretage vigtige IKT-investeringer i cybersikkerhed. Kommissionen har foreslået en tilsvarende forhøjelse af betalingsbevillingerne i "den samlede overførsel" (DEC 16/2022). EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 12 10 03 Det Europæiske Overvågningscenter for Narkotika og Narkotikamisbrug (EMCDDA) 700 000 0 I alt 700 000 0 6. Det Europæiske Luftfartssikkerhedsagentur (EASA) ReFuelEU Aviation-forslaget har til formål at sikre lige vilkår for bæredygtig lufttransport, hvilket medfører yderligere opgaver for EASA, navnlig levering af data om flybrændstofpåfyldning i Unionens lufthavne til de kompetente nationale myndigheder. Indtil lovgivningsforslaget vedtages, omfatter budgettet for 2022 et specifikt beløb til dette formål på 1,8 mio. EUR på reserveposten. I betragtning af forsinkelsen i lovgivningsprocessen foreslås det at tilbageføre det tilsvarende beløb til budgetartikel 02 03 01 "Connecting Europe-faciliteten (CEF) — Transport", hvorfra det blev udlignet. EUR Budgetpost Betegnelse Forpligtelsesbevillinger Betalingsbevillinger 02 03 01 Connecting Europe-faciliteten (CEF) — Transport 1 800 000 1 800 000 30 02 02 Opdelte bevillinger (Reserve til budgetartikel 02 10 01) -1 800 000 -1 800 000 I alt 0 0

7. Europæisk offentlig forvaltning Den høje inflation og de hastigt stigende energipriser har en stor indvirkning på institutionernes administrative udgifter samt på pensioner og Europaskolerne. Kommissionen har forsøgt at begrænse sine administrative udgifter ved at følge en stabil personalepolitik, som det er stadigt mere udfordrende at opretholde, og ved i videst muligt omfang at foretage betydelige nedskæringer i ikkelønrelaterede udgifter, f.eks. til møder og tjenesterejser. De øvrige institutioner har ligeledes gjort deres yderste for at dække de yderligere behov ved at omfordele de eksisterende ressourcer og udsætte de ikkeobligatoriske investeringer. Ikke desto mindre er det nødvendigt at forhøje midlerne til institutionernes administrative udgifter med undtagelse af Rådet, Den Europæiske Revisionsret og Den Europæiske Ombudsmand, for hvilke der ikke er behov for yderligere midler. Denne forhøjelse er især nødvendig for at tage hensyn til den forventede lønregulering for 2022. I overensstemmelse med artikel 64 og 65 i personalevedtægten ajourføres vederlagene til tjenestemænd og øvrige ansatte ved Den Europæiske Union hvert år på baggrund af en rapport fra Kommissionen, der er baseret på statistiske oplysninger fra Eurostat i samråd med de nationale statistikkontorer i medlemsstaterne, og som afspejler situationen i medlemsstaterne pr. 1. juli. Beregningen af ajourføringen er baseret på princippet om parallelitet mellem udviklingen i realindkomsten (renset for inflation) for EU-tjenestemænd og nationale tjenestemænd fra medlemsstaterne. Den afspejler den kombinerede virkning af to variable faktorer: -den årlige udvikling i reallønningerne til tjenestemænd i medlemsstaternes centraladministrationer i en stikprøve på 10 medlemsstater, der repræsenterer mere end 75 % af Unionens BNP -den årlige inflation i Bruxelles og Luxembourg, der fastlægges på grundlag af koefficienten for inflationen i de nationale forbrugerpriser som målt ved det harmoniserede forbrugerprisindeks (HICP) for Belgiens vedkommende og ved forbrugerprisindekset (CPI) for Luxembourgs vedkommende, i forhold til fordelingen af det EU-personale, der gør tjeneste i disse medlemsstater. På budgettet for 2022 var den forventede lønregulering, der skulle anvendes med tilbagevirkende kraft, dvs. fra den 1. juli 2022, fastsat til 2,5 % (med indvirkning på årets sidste seks måneder). Denne procentsats blev beregnet af Kommissionens tjenestegrene i november 2021 på baggrund af den forventede udvikling i købekraften og leveomkostningerne for referenceperioden (1.7.2021-30.6.2022) i henhold til den metode, der er beskrevet i personalevedtægten. I overensstemmelse med bestemmelserne i bilag XI til personalevedtægten vil Eurostats rapport for det aktuelle regnskabsår blive udsendt den 31. oktober, og heri fastlægges justeringen af de nominelle nettovederlag til EU-tjenestemænd i Bruxelles og Luxembourg med virkning fra juli 2022 for at sikre, at udviklingen følger udviklingen i købekraften for tjenestemænd i medlemsstaterne. Kommissionens rapport til Rådet og Europa-Parlamentet vil blive vedtaget i november, men det er hensigtsmæssigt at tage situationen op til fornyet vurdering allerede nu, og uden at det berører den endelige rapport, da der er stor sandsynlighed for, at lønreguleringen bliver højere end den, der blev anvendt ved udarbejdelsen af budgettet for 2022. De offentliggjorte officielle tal for inflationen i Belgien og Luxembourg for den pågældende periode er betydeligt højere end oprindeligt forventet (8,6 %). Samtidig anslås det, at købekraften i de 10 referencemedlemsstater vil falde med – 3,9 %. Ifølge de seneste økonomiske fremskrivninger anslås det desuden, at BNP i EU i 2022 vil ligge på niveauet fra 2019 før krisen, hvilket vil udløse frigørelsen af den "suspenderede" ajourføring i 2020 af købekraften på 2,5 %, jf. artikel 11 i bilag XI til personalevedtægten. Derudover førte den mellemliggende tilpasning af vederlag og pensioner på 2,4 % til supplerende udgifter i de første seks måneder af 2022, som ikke var medtaget i budgettet for 2022. Der vil i ændringsskrivelse nr. 1/2023 til budgetforslaget for 2023 blive taget hensyn til virkningen af de reviderede antagelser på regnskabsåret 2023. Da det i bilag XI til vedtægten klart fastsættes, at rapporten skal foreligge ultimo oktober, ville det være for sent formelt at foreslå et forslag til ændringsbudget, efter at satsen er fastlagt. I overensstemmelse med principperne om forsvarlig økonomisk forvaltning og nøjagtig budgetlægning er et forslag om at forhøje budgetbevillingerne til vederlag og pensioner imidlertid berettiget. Derudover fører de kraftigt stigende energipriser til uventede yderligere udgifter frem til udgangen af 2022, hvilket for de fleste institutioners vedkommende kræver en forhøjelse af budgettet, således at alle de dermed forbundne kontraktlige forpligtelser kan opfyldes. Navnlig for Tjenesten for EU's Optræden Udadtil udgør valutakursudsving, som den i betydelig grad er eksponeret for, en yderligere byrde. Som følge heraf påvirkes budgetgennemførelsen i vid udstrækning af euroens faldende værdi, hvorved der opstår et yderligere uforudset behov. Samlet set foreslås det at øge de ikkeopdelte udgifter under udgiftsområde 7 (Europæisk offentlig forvaltning) med 163 mio. EUR i 2022, heraf 11,7 mio. EUR til Kommissionen, 78,2 mio. EUR til personalepensioner og medlemmernes pensioner i alle institutioner, 8,9 mio. EUR til Europaskolerne og 64,3 mio. EUR til alle andre deltagende institutioner.



De samlede virkninger for udgifterne er vist nedenfor: Beløb i EUR Budget for 2022 (inkl. ÆB nr. 1-3/2022 og FÆB nr. 4/2022) Forslag til ændringsbudget nr. 5/2022 Budget for 2022 (inkl. ÆB nr. 1-3/2022 og FÆB nr. 4-5/2022) Pensioner og Europaskolerne 2 332 178 613 87 067 538 2 419 246 151 Pensioner 2 124 614 000 78 214 000 2 202 828 000 Europaskolerne 207 564 613 8 853 538 216 418 151 Institutionernes administrative udgifter 8 287 945 712 75 971 088 8 363 916 800 Kommissionen 3 868 129 450 11 700 000 3 879 829 450 Andre institutioner 4 419 816 262 64 271 088 4 484 087 350 Europa-Parlamentet 2 112 164 198 48 747 088 2 160 911 286 Det Europæiske Råd og Rådet 611 473 556 0 611 473 556 Den Europæiske Unions Domstol 464 774 000 3 080 000 467 854 000 Revisionsretten 162 141 175 0 162 141 175 Det Europæiske Økonomiske og Sociale Udvalg 150 871 643 1 580 000 152 451 643 Regionsudvalget 108 376 858 1 600 000 109 976 858 Den Europæiske Ombudsmand 12 097 411 0 12 097 411 Den Europæiske Tilsynsførende for Databeskyttelse 20 202 000 64 000 20 266 000 Tjenesten for EU's Optræden Udadtil 777 715 420 9 200 000 786 915 420 I alt 10 620 124 325 163 038 626 10 783 162 951 De nærmere virkninger for hver sektion er vist nedenfor: Sektion I — Europa-Parlamentet Beløb i EUR Budgetpost Betegnelse Forpligtelsesbevillinger Betalingsbevillinger 1 0 2 Overgangsgodtgørelse 28 464 28 464 1 0 0 0 Vederlag 1 907 856 1 907 856 1 0 3 1 Invalidepension — (Omkostningsregulativet) 4 560 4 560 1 0 3 2 Efterladtepension — (Omkostningsregulativet) 46 656 46 656 1 2 0 0 Vederlag og godtgørelser 17 015 352 17 015 352 1 2 0 2 Betalt overarbejde 2 400 2 400 1 2 2 0 Godtgørelser ved fritagelse fra stillingen og tjenestefrihed af tjenstlige grunde 65 280 65 280 1 4 0 0 Øvrige ansatte — Generalsekretariatet og politiske grupper 1 639 056 1 639 056 1 4 0 1 Øvrige ansatte — sikkerhed 959 832 959 832 1 4 0 2 Øvrige ansatte — chauffører i Generalsekretariatet 182 400 182 400 1 4 0 4 Praktikophold, udstationerede nationale eksperter, udvekslinger af embedsmænd og studiebesøg 240 288 240 288 1 4 0 5 Udgifter til tolkning: ekstern tolkning 1 153 080 1 153 080 2 0 2 4 Energiforbrug 20 320 000 20 320 000 4 2 2 Udgifter til parlamentarisk assistance 5 181 864 5 181 864 I alt 48 747 088 48 747 088





Sektion III — Kommissionen Beløb i EUR Budgetpost Betegnelse Forpligtelsesbevillinger Betalingsbevillinger 20 01 02 01 Vederlag og godtgørelser — I hovedsædet og i Kommissionens repræsentationskontorer 11 700 000 11 700 000 21 01 01 Pensioner og godtgørelser 76 700 000 76 700 000 21 01 02 01 Pensioner for tidligere medlemmer af Europa-Parlamentet 1 000 000 1 000 000 21 01 02 04 Pensioner for tidligere medlemmer af Den Europæiske Unions Domstol 514 000 514 000 21 02 01 01 Kontoret for Europaskolernes generalsekretær (Bruxelles) 362 059 362 059 21 02 01 02 Bruxelles I 1 249 985 1 249 985 21 02 01 03 Bruxelles II 2 024 297 2 024 297 21 02 01 04 Bruxelles III 1 029 839 1 029 839 21 02 01 05 Bruxelles IV 1 216 555 1 216 555 21 02 01 06 Luxembourg I 882 627 882 627 21 02 01 07 Luxembourg II 707 389 707 389 21 02 01 08 Mol 259 313 259 313 21 02 01 09 Frankfurt 329 414 329 414 21 02 01 10 Karlsruhe 97 376 97 376 21 02 01 11 München 4 759 4 759 21 02 01 12 Alicante 47 647 47 647 21 02 01 13 Varese 550 897 550 897 21 02 01 14 Bergen 91 381 91 381 I alt 98 767 538 98 767 538 Sektion IV — Den Europæiske Unions Domstol Beløb i EUR Budgetpost Betegnelse Forpligtelsesbevillinger Betalingsbevillinger 1 2 0 0 Lønninger og godtgørelser 1 300 000 1 300 000 1 4 0 0 Øvrige ansatte 250 000 250 000 1 4 0 6 Eksterne ydelser på sprogområdet (konferencetolke) 280 000 280 000 2 0 2 4 Energiforbrug 1 250 000 1 250 000 I alt 3 080 000 3 080 000 Sektion VI — Det Europæiske Økonomiske og Sociale Udvalg Beløb i EUR Budgetpost Betegnelse Forpligtelsesbevillinger Betalingsbevillinger 1 2 0 0 Vederlag og godtgørelser 1 080 000 1 080 000 2 0 2 4 Energiforbrug 500 000 500 000 I alt 1 580 000 1 580 000 Sektion VII — Det Europæiske Regionsudvalg Beløb i EUR Budgetpost Betegnelse Forpligtelsesbevillinger Betalingsbevillinger 1 2 0 0 Vederlag og godtgørelser 1 200 000 1 200 000 2 0 2 4 Energiforbrug 400 000 400 000 I alt 1 600 000 1 600 000 Sektion IX — Den Europæiske Tilsynsførende for Databeskyttelse Beløb i EUR Budgetpost Betegnelse Forpligtelsesbevillinger Betalingsbevillinger 1 0 0 0 Vederlag og godtgørelser 9 000 9 000 1 1 1 0 Kontraktansatte 51 000 51 000 1 1 1 1 Omkostninger i forbindelse med praktikophold og udveksling af personale 4 000 4 000 I alt 64 000 64 000 Sektion X — Tjenesten for EU's Optræden Udadtil Beløb i EUR Budgetpost Betegnelse Forpligtelsesbevillinger Betalingsbevillinger 3 0 0 0 Vederlag og rettigheder for personale omfattet af vedtægten 6 300 000 6 300 000 3 0 0 3 Bygninger og tilhørende udgifter 2 900 000 2 900 000 I alt 9 200 000 9 200 000 8. Reducerede behov for betalingsbevillinger "Den samlede overførsel" er en årlig procedure på institutionsplan i Kommissionen, i forbindelse med hvilken alle generaldirektorater og tjenester opfordres til senest i begyndelsen af september at gennemgå deres respektive gennemførelse af det nuværende budget frem til udgangen af det pågældende budgetår. Formålet er at sikre, at den størst mulige del af betalingsbevillingerne gennemføres ved årets udgang, idet yderligere behov på den ene side dækkes af en forventet underudnyttelse på den anden side. I forbindelse hermed forelægges hvert år i begyndelsen af oktober en ad hoc-anmodning om overførsel (i henhold til finansforordningens artikel 31) for Parlamentet og Rådet. "Den samlede overførsel" viste en underudnyttelse af nogle programmer på næsten 2,9 mia. EUR, som delvis blev opvejet af anmodninger om forhøjelser på ca. 2 mia. EUR. Den resterende saldo på 0,9 mia. EUR kan ikke absorberes i 2022 og skal reduceres for at undgå en budgetoverskridelse ved årets udgang. Kommissionen foreslår derfor at reducere betalingsbevillingerne til Den Europæiske Landbrugsfond for Udvikling af Landdistrikterne (ELFUL) og EU4Health med henholdsvis 775 mio. EUR og 129,2 mio. EUR. Med hensyn til ELFUL har Kommissionen analyseret de hidtil modtagne udgiftsanmeldelser og medlemsstaternes seneste overslag, der var indsendt ved udgangen af august 2022. Den forventede underudnyttelse skyldes to forhold. For det første har nogle støttemodtagere udskudt eller endda opgivet deres projekter på grund af øgede omkostninger som følge af den høje inflation. For det andet viser de tilgængelige data, at tempoet for gennemførelsen af NextGenerationEU-projekter i nogle medlemsstater er tiltaget, mens tempoet for gennemførelsen af ELFUL-støttede projekter er aftaget. Med hensyn til EU4Health skyldes underudnyttelsen EU FAB-projektet, som er et netværk af indsatsklar produktionsanlæg til fremstilling af vacciner og lægemidler med et budget på 160 mio. EUR, der finansieres over EU4Health-programmet. Formålet er at sikre, at der mellem folkesundhedskriser opretholdes en tilstrækkelig og fleksibel produktionskapacitet, således at der i den indledende fase af en folkesundhedskrise er tilstrækkelig produktionskapacitet til rådighed, indtil industrien har forhøjet produktionen. På grund af projektets store omfang og kompleksitet har udbudsproceduren imidlertid varet længere end oprindeligt forventet, således at kontrakten først vil kunne indgås i slutningen af 2022. De tilsvarende betalingsbehov opstår derfor i de følgende år. Anmodningen om betalingsbevillinger i budgetforslaget for 2023 omfatter allerede den nødvendige tilpasning. Den reduktion af betalingsbevillingerne, der anmodes om i dette FÆB, er anført nedenfor.